1. 12. 88 De Europæiske Fællesskabers Tidende Nr. C 306/13 
II 
(Forberedende retsakter) 
KOMMISSIONEN 
Forslag til Rådets beslutning om et flerårigt forsknings- og udviklingsprogram for levnedsmid­
delvidenskab og -teknologi (1989 til medio 1993) (FLAIR — Food-Linked Agro-Industrial 
Research) 
KOM(88) 351 endelig udg — SYN 140 
(Forelagt af Kommissionen den 27. juni 1988) 
(88/C 306/13) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, navnlig artikel • 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
i henhold til Traktatens artikel 130 K iværksættes 
rammeprogrammet ved hjælp af særprogrammer, der 
udarbejdes i forbindelse med hver enkelt foranstaltning; 
Rådet har ved afgørelsen af 28. september 1987 (') 
vedtaget et rammeprogram for Fællesskabets aktioner 
inden for forskning og teknologisk udvikling (1987 til 
1991), der omfatter aktiviteter med sigte på udnyttelse 
og optimal anvendelse af de biologiske ressourcer; 
rammeprogrammet fastsætter kriterier for evaluering af 
de enkelte særprogrammer og for udvælgelse af 
EF-foranstaltninger, herunder deres bidrag til at styrke 
den økonomiske og sociale samhørighed i Fællesskabet, 
samtidig med at hensynet til videnskabelig og teknisk 
kvalitet opfyldes; 
et flerårigt forsknings- og udviklingsprogram for 
levnedsmiddelvidenskab og -teknologi (FLAIR) vil 
bidrage til øget sundhed og forbrugerbeskyttelse kornbi-
O EFT nr. L 302 af 24. 10. 1987, s. 1. neret med industriel og økonomisk udvikling i Fælles­
skabet; 
da der eksisterer en meget omfattende specialviden og 
sagkundskab inden for levnedsmiddelteknologi, og da 
Europas internationalt set mest konkurrencedygtige 
kapacitet findes spredt i forskellige medlemsstater, vil de 
have gensidig gavn af samarbejde i et fællesskabspro­
gram; 
i medfør af Rådets afgørelse af . . . 1988 om det første 
flerårige handlingsprogram for bioteknologi-baseret 
agro-industriel forskning og teknologisk udvikling 
(ECLAIR) er der nedsat et rådgivende udvalg for 
forvaltning og koordinering (CGC), og det er ønskeligt, 
at det samme CGC bistår Kommissionen med gennemfø­
relsen af dette program; 
fire EF-COST samordningsaftaler om fire projekter i 
form af samordnede aktioner inden for levnedsmiddelvi­
denskab og -teknologi (2) har givet opmuntrende resul­
tater, og der er nye initiativer på vej inden for COST-
samarbejdet på dette område; 
det er ønskeligt, at europæiske tredjelande helt eller 
delvis deltager i projekter i dette program; 
det er ønskeligt i videst muligt omfang at involvere små 
og mellemstore virksomheder i programmet for forsk­
ning og udvikling inden for levnedsmiddelvidenskab og 
-teknologi; 
O EFT nr. L 54 af 25. 2. 1978, s. 25; EFT nr. L 270 af 27. 10. 
1979, s. 53; EFT nr. L 39 af 15. 2. 1980, s. 30; EFT nr. L 
350 af 23. 12. 1980, s. 54; EFT nr. L 353 af 15. 12. 1982, s. 
25, og EFT nr. L 151 af 7. 6. 1984, s. 46. 
Nr. C 306/14 De Europæiske Fællesskabers Tidende 1. 12. 88 
Udvalget for Videnskabelig og Teknisk Forskning 
(CREST) er blevet hørt om nedenstående foranstalt­
ninger og har afgivet udtalelse om Kommissionens 
forslag — 
VEDTAGET FØLGENDE BESLUTNING: 
Artikel / 
Et særprogram for forskning og teknologisk udvikling 
for Det Europæiske Økonomiske Fællesskab inden for 
levnedsmiddelteknologi, som beskrevet i det tekniske 
bilag, vedtages for en periode på fire et halvt år fra den 
1. januar 1989. 
Artikel 2 
De midler , der skønnes nødvendige til gennemførelse af 
programmet, andrager 25 millioner ECU, herunder 
udgifter til et personale på fem ansatte. 
Artikel 3 
Programmet består af arbejde, der udføres som samord­
nede aktioner og aktioner med omkostningsdeling samt 
på grundlag af uddannelses- og mobilitetstilskud. 
Det tekniske bilag indeholder de nærmere regler for 
programmets gennemførelse. 
Artikel 4 
I løbet af det tredje år efter programmets iværksættelse 
skal Kommissionen foretage en gennemgang heraf og 
aflægge beretning om resultaterne af denne gennemgang 
for Rådet og Europa-Parlamentet, samt i givet fald frem­
sætte eventuelle forslag til ændring eller forlængelse af 
programmet i lyset af de opnåede resultater. 
Uafhængige eksperter vil evaluere de opnåede resultater, 
og denne evaluering vil blive offentliggjort i form af en 
meddelelse til Rådet og Europa-Parlamentet. De ovennævnte beretninger skal udarbejdes under 
hensyntagen til de målsætninger, der er fastsat i bilaget 
til denne beslutning, herunder navnlig øget levnedsmid­
delsikkerhed og -kvalitet for forbrugerne, og i overens­
stemmelse med rammeprogrammets artikel 2, stk. 2. 
Artikel 5 
Kommissionen er ansvarlig for gennemførelsen af 
programmet og vil blive bistået af et rådgivende udvalg 
for forvaltning og koordinering (CGC), der nedsættes i 
overensstemmelse med Rådets afgørelse .../.. ./ EØF af 
... 1988. 
I de kontrakter, Kommissionen indgår, angives parternes 
rettigheder og forpligtelser samt metoderne til formid­
ling, beskyttelse og udnyttelse af forskningsresultaterne. 
Artikel 6 
I henhold til EØF-Traktatens artikel 130 N er Kommis­
sionen bemyndiget til at forhandle aftaler med interna­
tionale organisationer, med de tredjelande, der deltager i 
Det Europæiske Samarbejde om Videnskabelig og 
Teknisk Forskning (COST), og med de europæiske 
lande, der har indgået rammeaftaler om videnskabeligt 
og teknisk samarbejde med Fællesskabet, med henblik på 
disses fuldstændige eller delvise deltagelse i samordnede 
aktioner under dette program. 
Hvis der er indgået rammeaftaler om videnskabeligt og 
teknisk samarbejde mellem europæiske tredjelande og 
Det Europæiske Fællesskab, kan organisationer og virk­
somheder med sæde i disse lande på vilkår, der fastsættes 
af Kommissionen, blive partnere i et projekt med 
omkostningsdeling under dette program. 
Artikel 7 
Denne beslutning er rettet til medlemsstaterne. 
1. 12. 88 De Europæiske Fællesskabers Tidende Nr. C 306/15 
TEKNISK BILAG 
til et særprogram for forskning og teknologisk udvikling inden for levnedsmiddelvidenskab og -teknologi 
(1989 til medio 1993) 
Målsætninger 
Formålet med det foreslåede program er at bidrage til at øge den europæiske levnedsmiddelindustris 
konkurrenceevne på mellemlang og lang sigt; at forbedre levnedsmiddelsikkerhed og -kvalitet for forbru­
gerne; at styrke de europæiske infrastrukturer for levnedsmiddelvidenskab og -teknologi som led i en 
harmonisk udvikling af det indre marked. Programmet tager sigte på at supplere medlemsstaternes egne 
initiativer på grundlag af udbyggede samarbejdsforbindelser mellem forskellige forskningsgrupper og indu­
strivirksomheder; det vil blive koncentreret om grænsefladen mellem levnedsmiddelforarbejdning, levneds­
middeldistribution og forbrugerne. Forbrugernes efterspørgsel efter mere naturlige og sunde samt mere 
varierede levnedsmidler vil blive imødekommet af forskernes og levnedsmiddelindustriens kombinerede 
anstrengelser. I forbindelse med programmets gennemførelse vil der systematisk blive taget hensyn til 
naturbevarelse og -forbedring samt miljøbeskyttelsesspørgsmål. 
Indhold 
Forskningsaktiviteterne under dette program er blevet opdelt i tre sektorer. Inden for hver sektor vil der 
endvidere blive ydet støtte til nye teknologier og forarbejdningsmetoder, der øger levnedsmidlernes 
kvalitet, sikkerhed og næringsværdi. 
1. Vurdering og forbedring af levnedsmiddelkvaliteten skal bestå i forskning og udviklingsarbejde vedrø­
rende : 
— kvantitative målinger af »kvalitet« 
— objektive organoleptiske og sensoriske kriterier og disses tilknytning til kvalitet 
— kvantitative målinger af forarbejdede levnedsmidlers »friskhed« 
— råvarernes karakteristika, for så vidt som de indvirker på forarbejdningen og slutproduktets kvalitet 
— nyé teknologier og nye forarbejdningsmetoder, der forbedrer levnedsmiddelkvaliteten og samtidig 
gør forarbejdningsprocessen nemmere og styrker brugernes tillid. 
2. Aspekter vedrørende levnedsmiddelhygiejne, sikkerhed og toksikologi skal bestå af forsknings- og udvik­
lingsarbejde vedrørende: 
— forbedrede, hurtige screening-tests til forudsigelse af potentielle toksiske faktorer 
— forekomsten af naturlige plantetoksiner og disses virkninger på levnedsmidler 
— forudsigelse af mikroorganismers vækst, hurtige metoder for særlige organismer og måling af samt­
lige organismer 
— bedre forståelse af forholdet mellem levnedsmiddelbestanddele og levnedsmiddelallergier 
— anvendelse af disse tests på levnedsmiddelforarbejdning og ny levnedsmiddelproduktudvikling med 
henblik på såvel forarbejdningsprocessernes som produkternes sikkerhed. 
3. Ernærings- og sundhedsaspekter skal bestå af forsknings- og udviklingsarbejde vedrørende: 
— nye forarbejdningsmetoder, anvendelser og naturlige bestanddele, som medfører høj nærings- og 
sundhedsværdi 
— metodologier for ernæringsmæssig vurdering af levnedsmidler 
— næringsbestanddelenes (f.eks. vitaminer og mineraler) biotilgængelighed og virkningerne af forar­
bejdning, distribution, massetilberedning, lagring og tilberedning i hjemmet 
—- den ernæringsmæssige og sundhedsmæssige værdi af levnedsmidler til særlige anvendelser (f.eks. 
afmagring eller sport) eller af særlig betydning for bestemte befolkningsgrupper (f.eks. spædbørn og 
ældre) 
— de nye processer og teknologier, som forbedrer levnedsmidlernes nærings- og sundhedsværdi. 
Nr. C 306/16 De Europæiske Fællesskabers Tidende 1. 12. 88 
Gennemførelse 
Programmet skal gennemføres på grundlag af aktioner med omkostningsdeling og samordnede aktiviteter 
samt uddannelses-/mobilitetstilskud. Alle projekter skal gennemføres af deltagere fra mere end én 
medlemsstat. 
Deltagelse i samordnede aktioner er åben for alle medlemsstater, europæiske tredjelande, som har indgået 
rammeaftaler om videnskabeligt og teknisk samarbejde med Fællesskabet, samt COST-deltagerlande. 
Industriforetagender, forskningsinstitutioner., universiteter eller kombinationer heraf, med sæde i Fælles­
skabet eller i de europæiske tredjelande, der har indgået rammeaftaler om videnskabelig og teknisk forsk­
ning med Fællesskabet, kan deltage i et projekt i form af en aktion med omkostningsdeling. 
Forskningsinstitutter og universiteter bør generelt deltage i en gruppe sammen med en eller flere industrior­
ganisationer. Forskningsinstitutter, der hovedsagelig eller udelukkende finansieres af industriorganisationer, 
betragtes som industrielle deltagere. 
Hvad angår de aktioner, der gennemføres med omkostningsdeling, vil Fællesskabets bidrag normalt højst 
dække 50 % af de samlede udgifter, idet den resterende del hovedsagelig skal finansieres af industrien. 
Programmet vil endvidere omfatte uddannelses-/mobilitetstilskud, der skal sikre, at de relevante sagkund­
skaber samles på steder, der er praktiske for det givne projekt, og fremme en effektiv formidling af den 
viden, projekterne resulterer i. Programmet omfatter desuden samordningsaktiviteter, som f.eks. møder, 
høringer af nationale eksperter,og formidling af oplysninger om projekternes gennemførelse og resultater. 
Evalueringskriterier 
I Kommissionens meddelelse til Rådet om en EF-handlingsplan for evaluering af Fællesskabets forsknings-
og udviklingsaktiviteter i årene 1987 til 1991 (KOM(86) 660 endelig udg.) fastslås det, at målsætningerne 
og milepælene for hvert enkelt program skal opstilles i en målelig form; målsætningerne er anført nedenfor. 
1. Det langsigtede mål med dette program er at forbedre den europæiske levnedsmiddelindustris 
konkurrenceevne og øge forbrugernes oeskyttelse og tillid ved at styrke forbindelsen mellem indu­
strien og forbrugerne på grundlag af forskning og udvikling. Kommissionen foreslår, at dette mål nås 
ved iværksættelse af et program med samordnede aktioner og aktioner med omkostningsdeling. 
Projekterne skal fremme et snævert samarbejde mellem forsknings- og industrigrupper, som sammen 
skal deltage i forskning og teknologisk udvikling inden for levnedsmiddelkvalitet, -hygiejne, 
-sikkerhed, -toksikologi samt nærings- og sundhedsværdi. 
2. Det primære mål på kort sigt er at udvælge forslag til samordnede aktioner (med godkendelse fra 
medlemsstaterne) og udviklingsprojekter (med samfinansieringstilsagn fra industrien) i en målestok, 
der svarer til de foreslåede EF-ressourcer. Dette mål skal kunne verificeres i 1991 til 1992. 
På dette tidspunkt bør programmet tillige kunne demonstrere, at det har bidraget til større samar­
bejde på tværs af sektorgrænserne og på tværs af landegrænserne mellem medlemsstaterne og i det 
øvrige Europa. 
3. Følgende særlige målsætninger skal virkeliggøres inden for tre år efter programmets iværksættelse: 
3.1. udvikling af forbedrede metoder til levnedsmiddelvurdering, navnlig sensoriske analyser; resultaterne 
kan forventes at ville finde anvendelse til gavn for industrien og/eller forbrugerne 
3.2. udvikling af nye hurtige tests for aspekter vedrørende levnedsmiddelhygiejne, -sikkerhed og -toksiko­
logi; påvisning af fordele med hensyn til nøjagtighed, effektivitet og manglende bivirkninger; som et 
resultat af disse tests kan industrien og/eller forbrugerne finde praktiske anvendelser for produkterne, 
teknikkerne eller tjenesterne 
1. 12. 88 De Europæiske Fællesskabers Tidende Nr. C 306/17 
3.3. der er gennemført forskning og udvikling inden for levnedsmidlers næringsværdi; der er udviklet 
nyttige tests til måling af levnedsmiddelbestanddeles næringsværdi, herunder virkningerne af forar­
bejdningsprocessen; som et resultat heraf er disse levnedsmidlers nærings- og sundhedsværdi forbedret 
3.4. der er gennemført undersøgelser og tests med henblik på udvikling af nye forarbejdningsteknologier 
eller innovationer, der forbedrer levnedsmidlernes kvalitet, sikkerhed og næringsværdi, og der er 
fundet frem til nye anvendelser som resultat af disse undersøgelser og projekter. 
4. Endvidere skal programmet sikre, at følgende generelle kriterier opfyldes: 
4.1. den potentielle forøgelse af afsætningsmulighederne på mellemlang eller lang sigt som resultat af de 
påviste forbedringer eller fordele er af tilstrækkeligt omfang til at retfærdiggøre Fællesskabets økono­
miske støtte 
4.2. forbrugernes tillid til levnedsmiddelforskning og til levnedsmiddelindustrien er øget, og forbrugerbe­
skyttelsesstandarderne er fastholdt på et højt niveau 
4.3. der er i hele programperioden taget tilstrækkeligt hensyn til naturbevarelses- og miljøspørgsmål i 
forbindelse med de enkelte projekter 
4.4. under hensyntagen til resultaterne af forskning i levnedsmiddelvidenskab og -teknologi på EF-plan, 
nationalt plan eller i den private sektor skal evalueringspanelet afgøre, hvorvidt FLAIR-programmet 
har bidraget til, at resultaterne af den nævnte forskning er blevet anvendt i andre egne af Fællesskabet 
end dér, hvor den pågældende forskning blev gennemført, og hvorvidt programmet har resulteret i en 
øget merværdi, fordi det var EF-baseret (dvs. virkninger, som kun vanskeligt ville kunne opnås med 
medlemsstaternes foranstaltninger alene).